recursal/SuperWikiNEXT-32B huggingface dataset:
**সামান্থা বেন্টলি** (জন্ম: ৮ অক্টোবর ১৯৮৭) একজন প্রাক্তন ইংরেজি পর্নোগ্রাফিক অভিনেত্রী, সংগীতশিল্পী এবং লেখক।

প্রারম্ভিক জীবন
---------------

বেন্টলি ইংল্যান্ডের দক্ষিণ লন্ডনে জন্মগ্রহণ করেছিলেন। পর্নোগ্রাফিতে কাজ করার আগে তিনি বিশ্ববিদ্যালয়ে অধ্যয়নকালীন স্ট্রিপার হিসাবে কাজ করেছেন।

কর্মজীবন
--------

বেন্টলি প্রায় ১৮ বা ১৯ বছর বয়সে গ্ল্যামার মডেলিং শুরু করেছিলেন এবং *দ্য সান* এর ৩য় পৃষ্ঠায় উপস্থিত হয়েছিলেন।  তার প্রাক্তন প্রেমিক তাকে পর্নো তারকা হলে "দুর্দান্ত" হবে বলে জানালে তিনি পর্নো চলচ্চিত্র জগতে প্রবেশের সিদ্ধান্ত গ্রহণ করেন। যখন তার বয়স ২০ বছর, তখন তিনি ব্রিটিশ টিজ ওয়েবসাইটের জন্য একক অভিনয় করেছিলেন, যেটি **সামান্থা বি** নামে তার কর্ম প্রকাশ করেছিল, সামান্থা তার আসল নাম ছিল। তিনি প্রাথমিকভাবে দুই বছর কেবল মেয়ে-মেয়েদের দৃশ্যে কাজ করেছিলেন। তিনি ২২ বছর বয়সে তার প্রথম দৃশ্যটি করেছিলেন ২১ সেক্সুরির জন্য। হারমোনি ফিল্মসের জন্য তার প্রথম ছেলে-মেয়ের দৃশ্যটি ইয়ান টেট-এর সাথে ছিল। এটি তার প্রথম পায়ুসঙ্গম দৃশ্য ছিল। তিনি আগস্ট ২০১৫-এ পেন্টহাউজ পেট অফ দ্য মান্থ ছিলেন।

পুরস্কার ও মনোনয়ন
------------------

তথ্যসূত্র
---------

1. 1 2 3  ইন্টারনেট অ্যাডাল্ট ফিল্ম ডাটাবেজে Samantha Bentley
2. 1 2 3  Deep Throat (২৭ এপ্রিল ২০১৪)। "Samantha Bentley is Bad (In a Very Good Way) — The TRPWL Interview"। TRPWL। সংগ্রহের তারিখ ১৫ মে ২০১৪।
3. ↑
4. 1 2  Dan Miller (১৭ এপ্রিল ২০১৫)। "Samantha Bentley Discusses Return to 'Game of Thrones'"। XBIZ। সংগ্রহের তারিখ ১৮ এপ্রিল ২০১৫।
5. ↑  Cheryl Wischhover (২৬ জুন ২০১৫)। । সংগ্রহের তারিখ ২৯ আগস্ট ২০১৫।  `|শিরোনাম=` অনুপস্থিত বা খালি (সাহায্য)
6. ↑  Captain Jack (১৬ এপ্রিল ২০১৫)। "Captain Jack interviews Samantha Bentley"। Adult DVD Talk। সংগ্রহের তারিখ ১৬ এপ্রিল ২০১৫।
7. ↑  । ১৫ সেপ্টেম্বর ২০১৫ । সংগ্রহের তারিখ ১ অক্টোবর ২০১৫।  `|শিরোনাম=` অনুপস্থিত বা খালি (সাহায্য)

বহিঃসংযোগ
---------


উইকিমিডিয়া কমন্সে **সামান্থা বেন্টলি** সংক্রান্ত মিডিয়া রয়েছে।

* ইন্টারনেট মুভি ডেটাবেজে nm6490005/ সামান্থা বেন্টলি উইকিউপাত্তে এটি সম্পাদনা করুন (ইংরেজি)
**ইয়োহানেস গুটেনবের্গ** (জার্মান: Johannes Gutenberg) জার্মানির মাইন্‌ৎস শহরে ১৩৯৮ সালে জন্মগ্রহণ করেন। তিনি স্যাকরার দোকানে কাজ করতেন। ১৪১৯ থেকে ১৪৩৪ পর্যন্ত তার ব্যাপারে তেমন কোনো তথ্য পাওয়া যায়নি। ১৪৩৪ সালের মার্চ মাসে তার লেখা একটি চিঠি থেকে জানা যায় যে তিনি ষ্ট্রাসবুর্গ শহরে বসবাস করছিলেন। সেখানে তিনি কমপক্ষে ১৪৪৪ সাল অবধি ছিলেন। ১৪৪০ সালে তিনি ছাপাকল তৈরি পদ্ধতির উপর তার গবেষণা প্রকাশ করেন।

তিনি একাধারে জার্মান উদ্ভাবক এবং প্রকাশক যিনি ইউরোপে মুদ্রণযন্ত্রের সাহায্যে ইউরোপে মুদ্রণ চালু করেন। যান্ত্রিক চলমান প্রকারের প্রিন্টিংয়ের প্রবর্তন; ইউরোপে প্রিন্টিং বিপ্লব শুরু করে এবং যা মানব ইতিহাসের দ্বিতীয় সহস্রাব্দের একটি মাইলফলক হিসেবে গণ্য করা হয়।এটি রেনেসাঁ এবং বৈজ্ঞানিক বিপ্লবে একটি গুরুত্বপূর্ণ ভূমিকা পালন করে এবং আধুনিক জ্ঞান ভিত্তিক অর্থনীতি এবং জনসাধারণের শিক্ষার বিস্তারের জন্য গুরুত্বপূর্ণ উপাদান এটি কাজ করে।

১৪৫৫ সালে ইয়োহান ফাউস্টের কাছে তিনি অর্থ আত্মসাত মামলায় হেরে যান। ১৪৫৭ সালে বাইবেল ছাপা হয়। ১৪৬৮ সালের ৩রা ফেব্রুয়ারি তিনি মারা যান।

গুটেনবার্গ বাইবেল, লাইব্রেরি অফ কংগ্রেস, ওয়াশিংটন, ডি.সি.
চলমান প্রকারের মুদ্রণযন্ত্রের আগে, লোকেরা ব্লক প্রিন্টিং ব্যবহার করত, যেখানে প্রিন্টারটি একটি টুকরা ধাতু বা কাঠের একটি টুকরা থেকে একটি সম্পূর্ণ পৃষ্ঠা প্রিন্ট করে। চলমান প্রকারের সাথে, মুদ্রণযন্ত্রের একটি টুকরা থেকে একটি চিঠি (A, B, C ... ...) বিভিন্ন শব্দে আবার এবং আবার এটি ব্যবহার করতে পারেন।গুটেনবার্গের এই আবিষ্কারের ফলে দ্রুত মুদ্রণ সম্ভব হয় । রেনেসাঁর সময় ইউরোপে, উন্নত তথ্য প্রযুক্তি কারণে তথ্য বিস্ফোরণ যটে - একটি সংক্ষিপ্ত সময়, মানুষ অনেক বিষয় সম্পর্কে জানতে পারে;অনেক নতুন বই মুদ্রিত হয় এই সময়ে।

গুটেনবার্গ একটি চতুর ব্যবসায়ী ছিলেন না এবং তিনি তার আবিষ্কার থেকে
বিক্রির প্রাপ্য টাকা পাননি।তিনি আইনি সমস্যার মধ্যে ছিলেন, এবং তার ব্যবসায়িক সঙ্গী জোহান ফউস্ট এর কাছে তার আবিষ্কৃত যন্ত্রের স্বত্ব হারান।সেই সময়ের আর্চবিশপ গুতেনবার্গের প্রতি সহানুভূতিশীল ছিলেন এবং সমাজে তার অবদানের কারণে,তাকে জামাকাপড়, ওয়াইন এবং শস্যের একটি বাৎসরিক ভাতার বাবস্থা করেন।
১৪৬৮ সালে গুটেনবার্গ মইনজে মারা যান।

বহিঃসংযোগ
---------

* মাইনৎসের গুটেনবের্গ জাদুঘরের ওয়েবসাইট, জার্মানি
* Biographie de Johannes Gutenberg, inventeur de l'Imprimerie (a biography of Gutenberg at the Histoire et Geographie site). (ফরাসি)
* Historical overview of printing at the Silk Road site.
নাথপন্থী সাধকেরা একটা বিশেষ ধর্মকর্মের সঙ্গে যুক্ত। যোগসাধনাই সেই ধর্মের মূল প্রেরণা। এজন্য নাথপন্থী সাধকদের যোগী বলা হয়। নাথধর্মের সঙ্গে চর্যাপদের সহজপন্থী ধর্মমতের হয়তো কিছু প্রভেদ আছে,কিন্তু মিলটি সেই পরিমাণে কম নয়। এ সম্পর্কে মণীন্দ্রমোহন বসুর মন্তব্য,

"প্রকৃতপক্ষে এই সকল ধর্মমত একই উৎস হইতে উৎপন্ন হইয়া বিভিন্ন ভাবধারায় পরিপুষ্টি লাভ করিয়া বিশিষ্টতাসম্পন্ন হইয়াছে। নাথ অর্থে "সদগুরুনাথ" এবং গুরু বুঝাইতে এই শব্দটি চর্য্যাতেও ব্যবহৃত হইয়াছে,যথা "ভক্তি ন পুচ্ছসি নাহ" এই গুরুপরম্পরায় প্রচারিত বিশিষ্ট মতবাদই নাথ-ধর্মেরও বিশেষত্ব। চর্যাতেও ধর্মার্থে গুরুকেই অনুসরণ করিতে নির্দেশ দেওয়া হইয়াছে। তাহা হইলে এই দুই mমতবাদের বিভিন্নতা কোথায়?"

দশম শতাব্দীতে সারা ভারতই নাথপন্থীদের বিচরণক্ষেত্র ছিলো। হাজার বছরের বাংলাদেশের ইতিহাসেও নাথপন্থী যোগীদের সাধনভজনের কাহিনী শ্রুতিবদ্ধ হয়েছে। এদেশের ছড়াপাঁচালি, লোকগীতি ও কিছু কিছু আখ্যানকাব্যে নাথপন্থী যোগীদের ধর্মকর্ম ও আচার-আচরণের অনেক চিত্তাকর্ষক কাহিনীকে রূপদান করা হয়েছে। জনচিত্ত আকর্ষণকারী ময়নামতি ও গোপীচন্দ্রের গান এবং গোরক্ষবিজয়-কাহিনী এই নাথসাহিত্যের অন্তর্ভুক্ত। এই সব কাহিনী দশম-দ্বাদশ শতাব্দীতে রচিত হলেও পরবর্তীকালে একই বিষয়ের ভিত্তিমূলে উৎপন্ন অনেক ছড়াগান উত্তরবঙ্গের কৃষকদের মুখে মুখে প্রচলিত হয়। কাজেই এসব ছড়ায় প্রাচীন ভাষাবৈশিষ্ট্যের পরিচয় নেই।

প্রাচীন বাংলা সাহিত্যের নিদর্শন বৌদ্ধগান ও দোহার ভাষারূপের পরিচয় মেলে নাথসাহিত্যে। উভয় ধারার সাহিত্যেই বৌদ্ধ সিদ্ধাচার্যগণের উল্লেখ রয়েছে। এইসব সিদ্ধপুরুষ হচ্ছেন মীননাথ বা মৎস্যেন্দ্রনাথ, জলান্ধরীপাদ বা হাড়িপা, গোরক্ষনাথ বা গোরখনাথ এবং কানুপা বা কাহ্নপাদ। এঁদের সময় ও স্থানিক অবস্থান সম্পর্কে পণ্ডিতগণ একমত নন।

বৌদ্ধ ধর্মের সঙ্গে শৈব ধর্মের সম্মিলনে যে নাথধর্মের প্রসার লাভ করেছিল, তারই যোগমাহাত্ম্য ও কাহিনী অবলম্বনে নাথসাহিত্যের বিকাশ ঘটে।

তথ্যসূত্র
---------

1. ↑
**শামীম আজাদ** একজন ব্রিটিশ-বাংলাদেশি সাহিত্যিক। দীর্ঘদিন যাবত যুক্তরাজ্যের রাজধানী লন্ডনে বসবাস করছেন।[২০২৩ সালে বাংলা একাডেমী পুরস্কার পেয়েছেন] তাঁর কবিতায় বাংলাদেশের প্রকৃতির ভাষিক রূপ ফুটে ওঠেছে।[]

প্রাথমিক জীবন
-------------

আজাদ ১৯৫২ সালের ১১ নভেম্বর ময়মনসিংহে (যে শহর ছিল তাঁর বাবার কর্মস্থল) জন্মগ্রহণ করেন। তাঁর পৈতৃক নিবাস সিলেটে। ১৯৬৭ সালে জামালপুর বালিকা উচ্চ বিদ্যালয় থেকে তিনি মাধ্যমিক পরীক্ষা দেন। এরপর ১৯৭৯ সালে কুমুদিনী সরকারি মহিলা কলেজ থেকে তিনি উচ্চ মাধ্যমিক পরীক্ষা দেন। এরপর তিনি ঢাকা বিশ্ববিদ্যালয়ে ভর্তি হন ১৯৭২ সালে স্নাতক ডিগ্রি অর্জন করেন এবং ১৯৭৩ সালে অর্জন করেন স্নাতকোত্তর ডিগ্রি।

১৯৯০ সালে শামীম আজাদ লন্ডনে যান।

তথ্যসূত্র
---------

1. ↑  "Shamim Azad's birthday to be celebrated in Dhaka"। *banglanews24*। ২২ ফেব্রুয়ারি ২০১২। ২৭ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১ মে ২০১২।
2. ↑  "Biographical notes – The Poets"। Poetry Magazines। ২০০১। পৃষ্ঠা 293–305। সংগ্রহের তারিখ ২৩ জানুয়ারি ২০১২।  Shamim Azad

বহিঃসংযোগ
---------


উইকিমিডিয়া কমন্সে **শামীম আজাদ** সংক্রান্ত মিডিয়া রয়েছে।
**ডেল্টা রশ্মি** হলো পর্যাপ্ত শক্তিসম্পন্ন *মাধ্যমিক ইলেকট্রন* যা প্রাথমিক বিকিরণ বীম থেকে উল্লেখযোগ্য দূরত্বে উৎপন্ন হয় এবং অন্য পরমাণুকে আয়নিত করতে সক্ষম।:২৫ ডেল্টা রশ্মিকে কখনও কখনও গৌণ আয়নাকরণের কারণে সৃষ্ট কণা হিসাবে বর্ণনা করতেও ব্যবহৃত হয়। ডেল্টা রশ্মি শব্দটি জে জে টমসন সর্বপ্রথম ব্যবহার করেছিলেন।

বৈশিষ্ট্য
---------

চিত্র ১: ফাইওয়ে পিজে৪৫ ক্লাউড চেম্বারে (পৃষ্ঠের আকার ৪৫ x ৪৫ সেমি) ২৮৭৭ এম এ পিক ডু মিডিতে তোলা ছবি। এই ছবিটি চারটি কণা দেখায় যা ক্লাউড চেম্বারে শনাক্তযোগ্য। কথাগুলো হলো প্রোটন, ইলেক্ট্রন, মিউন (সম্ভবত) এবং আলফা। ডেল্টা রশ্মিকে প্রোটন ট্র্যাকের সাথে যুক্ত অবস্থায় দেখা যায়।
আলফা কণা বা অন্যান্য দ্রুত শক্তিশালী চার্জযুক্ত কণাগুলো পরমাণুর বাইরে প্রদক্ষিণ করে এবং পরমাণুতে থাকা ইলেক্ট্রনগুলোকে আঘাত করে। সম্মিলিতভাবে, এই ইলেক্ট্রনগুলোকে তখনই ডেল্টা বিকিরণ হিসাবে বিবেচনা করা হবে যখন তাদের মধ্যে অন্যান্য পরমাণুগুলোকে আয়নিত করার জন্য পর্যাপ্ত পরিমাণে শক্তি থাকে। ডেল্টা রশ্মিগুলো *ক্লাউড চেম্বারের* প্রধান ট্র্যাকগুলোতে শাখা হিসাবে উপস্থিত থাকে (চিত্র ১,২ দেখুন)।

কণা ত্বরণকারকে ডেল্টা রশ্মি
---------------------------

চিত্র ২: ডেল্টা ইলেক্ট্রনের ত্রিমাত্রিক পথ দেখাচ্ছে এমন একটি লেখচিত্র। এখানে এসপিএস গ্রিডপিক্স ডিটেক্টর দিয়ে ইলেকট্রনের পথ পরিমাপ করা হয়েছে। চিত্রের রঙটি উচ্চতা নির্দেশ করছে
ডেল্টা রশ্মি শব্দটি উচ্চ শক্তি পদার্থবিজ্ঞানে কোনো কণার প্রতিটি ইলেকট্রনের ত্বরণ প্রকাশে ব্যবহৃত হয়। বাবল চেম্বারে, ব্রেমস্ট্রাহলাং প্রক্রিয়ার দরুন ইলেকট্রনসমূহ তাদের শক্তি অন্যান্য কণার তুলনায় দ্রুতহারপ হারাতে থাকে এবং তাদের ক্ষুদ্র ভর ও চৌম্বক ক্ষেত্রের প্রভাবে সর্পিলাকার পথ সৃষ্টি করে। ব্রেমস্ট্রাহলং হার ইলেকট্রনের ত্বরণের বর্গের সমানুপাতিক।

এপসিলন রশ্মি
------------

**এপসিলন রশ্মি** বা **এপসিলন বিকিরণ** হলো এক ধরনের তৃতীয় শ্রেণীর বিকিরণ। ডেল্টা রশ্মি, কণা বিকিরণের সময় নির্গত ইলেকট্রন দ্বারা গঠিত। জে জে টমসন সর্বপ্রথম এপসিলন রশ্মি শব্দটি ব্যবহার করেছিলেন।

আরও দেখুন
---------

* কণার তালিকা
* কণা পদার্থবিজ্ঞান
* তেজস্ক্রিয়তা
* বিকিরণ
* রশ্মি:
	+ আলফা রশ্মি, + চার্জ
	+ বিটা রশ্মি, - চার্জ
	+ এক্স রে
	+ গামা রশ্মি, কোনও চার্জ নেই

তথ্যসূত্র
---------

1. ↑  *Radiation Oncology Physics: A Handbook for Teachers and Students* (পিডিএফ)। International Atomic Energy Agency। ২০০৫। আইএসবিএন 978-92-0-107304-4। সংগ্রহের তারিখ ২৫ নভেম্বর ২০১২।
2. ↑  "EC Electron capture"। ফেব্রুয়ারি ১৫, ২০০৫ তারিখে মূল থেকে আর্কাইভ করা।

বহিঃসংযোগ
---------

* ব্রিটানিকা অনলাইনে - ডেল্টা রশ্মি "ডেল্টা রশ্মি"
* ম্যাকগ্রা-হিল এনসাইক্লোপিডিয়া অফ সায়েন্স অ্যান্ড টেকনোলজি অনলাইনে ডেল্টা রশ্মি "ডেল্টা ইলেকট্রন"
**কার্লি ব্যাঙ্কস** (জন্ম: ১৬ নভেম্বর ১৯৮৫, ওয়েভারলি আইওয়া, মার্কিন যুক্তরাষ্ট্র, জন্ম নাম **তাশা গিলল্যান্ড** ) মার্কিন যুক্তরাষ্ট্রের একজন আদিরসাত্মক মডেল। জুন, ২০০৫ সালে উত্তর আমেরিকান সংস্করণে তার পেন্টহাউস অভিষেক ঘটে।

জীবনী
-----

আইওয়ার *মাসকাটিন হাই স্কুল* (একটি শিক্ষা প্রতিষ্ঠান, যা খেলা ও শৈল্পিক প্রশিক্ষণের উপর জোর দেয়) থেকে স্নাতক হওয়ার পর তাশা গিলল্যান্ড লস এঞ্জেলেসে চলে আসেন, উচ্চাকাঙ্ক্ষী অভিনেত্রী হওয়ার জন্য।  তিনি কিছু অর্থ উপার্জনের জন্য তিনি অপেশাদার মডেলিং শুরু করেন এবং তারপর জনপ্রিয় পেন্টহাউস ম্যাগাজিনের একজন এজেন্ট দ্বারা আবিষ্কৃত হন*, কার্লি ব্যাঙ্কস* ছদ্মনামে তিনি জুন ২০০৫ সালে মডেল অফ দ্য মান্থ হন এবং ২০ বছর বয়সে তাৎক্ষণিক খ্যাতি অর্জন করেন।

চলচ্চিত্রের তালিকা
------------------

তথ্যসূত্র
---------

1. ↑  ExploreTalent Agency - Tasha Gilleland profile
2. ↑  RottenTomatoes.com - Carli Banks (en inglés)

বহিঃসংযোগ
---------


উইকিমিডিয়া কমন্সে **কার্লি ব্যাঙ্কস** সংক্রান্ত মিডিয়া রয়েছে।

* ইন্টারনেট মুভি ডেটাবেজে Carli Banks (ইংরেজি)
* কার্লি ব্যাঙ্কস at the Internet Adult Film Database উইকিউপাত্তে এটি সম্পাদনা করুন
* অ্যাডাল্ট ফিল্ম ডেটাবেজে কার্লি ব্যাঙ্কস (ইংরেজি)
**হাবিবুল্লা পাঠান** (জন্ম ৭ ফেব্রুয়ারি ১৯৩৯) একজন বাংলাদেশি প্রত্ন সংগ্রাহক ও গবেষক। প্রত্নতত্ত্বে বিশেষ অবদানের জন্য ২০০৯ সালে বাংলা একাডেমি তাকে সম্মানসূচক ফেলোশিপ প্রদান করে। ফোকলোর গবেষণায় অবদানের জন্য ২০২১ সালে তিনি বাংলা একাডেমি সাহিত্য পুরস্কার অর্জন করেন।

জীবনী
-----

হাবিবুল্লা পাঠান ১৯৩৯ সালের ৭ ফেব্রুয়ারি নরসিংদী জেলার বেলাবো উপজেলার বটেশ্বর গ্রামে জন্মগ্রহণ করেন। তার পিতার নাম হানিফ পাঠান ও মাতা সেলিনা বেগম। হানিফ পাঠান ছিলেন একজন লোকসাহিত্য সংগ্রাহক ও গবেষক। বাংলাদেশের প্রাচীন দুর্গনগরী ও প্রত্নতাত্ত্বিক স্থান উয়ারী-বটেশ্বরকে জনসমক্ষে তুলে ধরার জন্য সর্বাধিক পরিচিত। তিনি বাংলাদেশের সর্বোচ্চ সংখ্যক প্রবাদ সংগ্রহ ও মূল্যায়ন করেছেন। পিতার হাত ধরে হাবিবুল্লাহ প্রত্ন সংগ্রাহক ও গবেষণায় আগ্রহী হয়ে উঠেন। ১৯৫৫ সালে অষ্টম শ্রেণীতে পড়াবস্থায় তিনি পিতার সাথে উয়ারী-বটেশ্বর প্রত্নস্থলের গবেষণায় সাহায্য করা শুরু করেন। তাদের প্রচেষ্টায় ১৯৬৬ সালে প্রথম এ অঞ্চলে প্রত্নতাত্ত্বিক জরিপ করা হয় এবং এরই প্রেক্ষিতে ২০০০ সালে উয়ারী-বটেশ্বর খননেন কাজ শুরু হয়।

হানিফ ‘বটেশ্বর প্রত্ন সংগ্রহশালা ও গ্রন্থাগার’ নামে একটি জাদুঘর প্রতিষ্ঠা করেন। ১৯৮৯ সালে হানিফের মৃত্যুর পর থেকে হাবিবুল্লাহ ব্যক্তিগত উদ্যোগে জাদুঘরটি পরিচালনা করছেন। জাদুঘরে তিন হাজার বছরের বিভিন্ন সরঞ্জাম ছাড়াও এ অঞ্চলে প্রাপ্ত বিভিন্ন প্রত্নতাত্ত্বিক নিদর্শন রয়েছে। এছাড়াও রয়েছে দুষ্প্রাপ্য বই, ঐতিহাসিক সাময়িকী ও স্মারক।

গ্রন্থ
------

সুফী মোস্তাফিজুর রহমান ও মুহাম্মদ হাবিবুল্লা পাঠান লিখিত *উয়ারী-বটেশ্বর: শেকড়ের সন্ধানে* নামক গবেষণাগ্রন্থ বইটি ২০১৩ প্রথম আলো বর্ষসেরা বই পুরস্কার লাভ করে।

চিত্রশালা
---------

* হানিফ পাঠান কর্তৃক  ১৯৭৪ সালে প্রতিষ্ঠিত যাদুঘর ‘বটেশ্বর প্রত্ন সংগ্রহশালা ও গ্রন্থাগার’হানিফ পাঠান কর্তৃক ১৯৭৪ সালে প্রতিষ্ঠিত যাদুঘর ‘বটেশ্বর প্রত্ন সংগ্রহশালা ও গ্রন্থাগার’
* ‘বটেশ্বর প্রত্ন সংগ্রহশালা ও গ্রন্থাগারে' প্রত্নতাত্ত্বিক নিদর্শন‘বটেশ্বর প্রত্ন সংগ্রহশালা ও গ্রন্থাগারে' প্রত্নতাত্ত্বিক নিদর্শন
* বটেশ্বর প্রত্ন সংগ্রহশালা ও গ্রন্থাগারে' প্রত্নতাত্ত্বিক নিদর্শনবটেশ্বর প্রত্ন সংগ্রহশালা ও গ্রন্থাগারে' প্রত্নতাত্ত্বিক নিদর্শন

তথ্যসূত্র
---------

1. ↑  "বাংলা একাডেমি সাহিত্য পুরস্কার পাচ্ছেন ১০ জন"। *দ্য ডেইলি স্টার*। ২৫ জানুয়ারি ২০২১। সংগ্রহের তারিখ ২৮ জানুয়ারি ২০২১।
2. ↑  "বাংলা একাডেমি সাহিত্য পুরস্কার পেলেন ১০ জন"। *দৈনিক ইত্তেফাক*। ২৫ জানুয়ারি ২০২১। ৫ মার্চ ২০২১ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০২১।
3. ↑  "বাংলা একাডেমি সাহিত্য পুরস্কার"। *বাংলা একাডেমি ওয়েবসাইট*। সংগ্রহের তারিখ ৩০ জানুয়ারি ২০২১।
4. ↑  মুহাম্মদ হাবিবুল্লা পাঠান রচিত বাংলা প্রবাদে লোককাহিনী গ্রন্থের লেখক পরিচিত দ্রষ্টব্য
5. ↑  "পাঠান, মুহম্মদ হানিফ"। *বাংলাপিডিয়া*। সংগ্রহের তারিখ ১৮ সেপ্টেম্বর ২০১৯।
6. 1 2  "উপমহাদেশের দ্বিতীয় নগর সভ্যতা উয়ারি-বটেশ্বর"। *ইত্তেফাক*। ২ মার্চ ২০২০ তারিখে মূল থেকে আর্কাইভ করা। সংগ্রহের তারিখ ১৮ সেপ্টেম্বর ২০১৯।
7. ↑  "বর্ষসেরা বইয়ের পুরস্কার আজ"। *প্রথম আলো*। ২ মার্চ ২০২০ তারিখে মূল থেকে আর্কাইভ করা। সংগ্রহের তারিখ ২ মার্চ ২০২০।
8. ↑  প্রতিবেদক, নিজস্ব; ডটকম, বিডিনিউজ টোয়েন্টিফোর। "আইএফআইসি সাহিত্য পুরস্কার পেলেন পাঁচজন"। *bangla.bdnews24.com*। ২০২১-০৪-১৯ তারিখে মূল থেকে আর্কাইভ করা। সংগ্রহের তারিখ ২০২১-০১-৩০।

উইকিমিডিয়া কমন্সে **মুহাম্মদ হাবিবুল্লা পাঠান** সংক্রান্ত মিডিয়া রয়েছে।

বহিঃসংযোগ
---------

* মোহাম্মদ হাবিবুল্লাহ পাঠানের বইসমূহ - রকমারি ডট কম
**ডা. নাদেরুজ্জামান খান** ছিলেন একজন বাংলাদেশী রাজনীতিবিদ, বাংলাদেশের মুক্তিযুদ্ধের সংগঠক এবং মুক্তিযোদ্ধা। ১৯৭০ সালের পাকিস্তানের সাধারণ নির্বাচনে তিনি নকলা-নালিতাবাড়ী আসন থেকে গণ পরিষদ সদস্য নির্বাচিত হন।

জীবনী
-----

ডা. নাদেরুজ্জামান খান ওরফে নাদের ডাক্তারের জন্ম ১৯১৭ সনের ৮ মার্চ ও মৃত্যু ২০০২ সনের ২০ জুন। নাদের ডাক্তার তদানিন্তন ময়মনসিংহ জেলার জামালপুর মহকুমার নালিতাবাড়ী থানার গৌড়দ্বার গ্রামের হাজী সৈয়দ জামান খান ও জেলেহা খাতুনের ঔরসে জন্মগ্রহণ করেছিলেন।

নাদেরুজ্জামান খান নিজ গ্রাম থেকে প্রাথমিক শিক্ষা শেষে পার্শ্ববর্তী ফুলপুর থানার পয়ারী উচ্চ বিদ্যালয় থেকে এন্ট্রান্স পাশ করে ঢাকা ন্যাশনাল মেডিকেল ইন্সটিটিউটে (বর্তমানে স্যার সলিমুল্লাহ মেডিকেল কলেজ) চার বছর মেয়াদি এলএমএফ (Licentiate of Medical Faculty) কোর্সে ভর্তি হন।

ব্যক্তিগত জীবনে নাদেরুজ্জামান খান তিন জন পুত্র ও পাঁচ জন কন্যা সন্তানের জনক।

রাজনৈতিক জীবন
-------------

১৯৪৭ সনে বৃটিশদের নিকট থেকে স্বাধীনতা লাভের পর ভারত ভাগ হলে, তদানিন্তন স্বাধীনতার পক্ষের তরুন নেতা শেখ মুজিবুর রহমান পূর্ব বাংলার (পূর্ব পাকিস্তান) রাজধানী ঢাকায় ছাত্র লীগ ও আওয়ামী লীগ গঠনের সময় পরিচয় ঘটে বর্তমান শেরপুর জেলার নকলা উপজেলার গৌড়দ্বার ইউনিয়নের গৌড়দ্বার গ্রামের মেডিকেল ছাত্র নাদেরুজ্জামান খানের সাথে। তাদের দুজনের চেহারায় মিল থাকায় ঘনিষ্ঠতা বৃদ্ধি পায়। নাদেরুজ্জামান খান তখন পূরানো ঢাকায় ডাক্তারী পড়ছিলেন আর শেখ মুজিব পূরানো ঢাকায় থাকতেন। শেখ মুজিবের আহবানে ছাত্র রাজনীতিতে সম্পৃক্ত হন নাদের।

ডাক্তারি ডিগ্রিপ্রাপ্ত হবার পর শেখ মুজিবের পরামর্শে চিকিৎসা বঞ্চিত এলাকাবাসীর সেবা করার লক্ষ্যে নিজ গ্রামে এসে ফার্মেসী স্থাপন করে চিকিৎসা সেবার পাশাপাশি আওয়ামী লীগের রাজনীতি শুরু করেন। ডাক্তার নাদেরুজ্জামান খান গ্রামে গ্রামে ঘুরে আওয়ামী লীগের প্রচার চালিয়ে, কর্মী সংগ্রহ করে নকলা থানা আওয়ামী লীগ গঠন করেন। নাদের ডাক্তার নকলা থানা আওয়ামীলীগের প্রতিষ্ঠাতা সাধারণ সম্পাদক। পরবর্তী সময়ে ১০ বৎসর সভাপতির দায়ীত্ব পালন করেছেন।

নাদের ডাক্তার ১৯৫২ সালের ভাষা আন্দোলন, ১৯৫৪ সনের যুক্তফ্রন্টের নির্বাচন, ১৯৫৬ সনের শাসনতন্ত্র আন্দোলন, ১৯৬৬ সনের ৬ দফা আন্দোলন ও ১৯৬৯ সনের গনঅভ্যুত্থান সহ পাকিস্তান আমলের সকল লড়াই সংগ্রামে আওয়ামী লীগের হয়ে সরাসরি অংশ নিয়েছেন। ১৯৭০ সনের নির্বাচনে ডাক্তার নাদেরুজ্জামান খান নকলা-নালিতাবাড়ী আসন থেকে আওয়ামী লীগের প্রার্থীরূপে বিপুল ভোটে জয়লাভ করে গণ পরিষদের সদস্য নির্বাচিত হন। ডাক্তার নাদেরুজ্জামান খান ১৯৭১ সনে মহান স্বাধীনতা সংগ্রাম ও মুক্তিযুদ্ধে সক্রিয় অংশগ্রহণ করেন এবং সংগঠক হিসাবে সংগ্রামী ভুমিকা পালন করেন।

১৯৭৯ ও ১৯৮৬ সনে আওয়ামী লীগের মনোনয়নে জাতীয় সংসদ নির্বাচনে প্রতিদ্বন্ধিতা করেছেন। ডাক্তার নাদেরুজ্জামান খান বিশ্ব সাহিত্য কেন্দ্রের জার্নালে শেরপুরের শ্রেষ্ঠ কৃতি সন্তান মনোনীত হয়েছিলেন।

তথ্যসূত্র
---------

* 
* 
* ওয়েব্যাক মেশিনে আর্কাইভকৃত ১০ অক্টোবর ২০২১ তারিখে
* ওয়েব্যাক মেশিনে আর্কাইভকৃত ১০ অক্টোবর ২০২১ তারিখে
**কোয়েম্বাটুর রামস্বামী শ্রীকৃষ্ণ** (জন্ম ১৯৭৭) হলেন একজন ভারতীয় পেশাদার ফুটবল রেফারি যিনি প্রাথমিকভাবে আই-লিগে দায়িত্ব পালন করেন। তিনি কোয়েম্বাটোরের একজন রেফারি।

প্রারম্ভিক জীবন
---------------

শ্রীকৃষ্ণ ১৯৭৭ সালে ভারতের তামিলনাড়ুর কোয়েম্বাটুরে জন্মগ্রহণ করেন। এলজি স্পোর্টস ক্লাবে খেলার সময় ১৯ বছর বয়সে, শ্রীকৃষ্ণ রেফারি করা শুরু করেন। তিনি বলেন, অনুশীলনের পর তিনি এসডিএটি কোচ এলসি জনের সঙ্গে খেলার নিয়ম নিয়ে আলোচনা করতেন। "আমি সবসময় জানতাম রেফারির প্রতি আমার ঝোঁক ছিল," তিনি বলেছিলেন।

রেফারিং জীবন
------------

শ্রীকৃষ্ণ চেন্নাই সুপার লিগের রেফারি শুরু করেন যা তামিলনাড়ুর শীর্ষ লিগ ছিল। লিগে রেফারি করার সময় শ্রীকৃষ্ণ কে. শঙ্কর, প্রদীপ কুমার এবং এস. সুরেশকে সাহায্য করার জন্য এবং তাকে শেখানোর জন্য ধন্যবাদ জানান। লিগে রেফারি করার সময় তার সবচেয়ে বড় খেলা ছিল রাজ্য লিগের ফাইনালের সময় আইসিএফ এবং ইন্ডিয়ান ব্যাঙ্কের মধ্যে একটি ম্যাচ। 

২০০৮ সালে শ্রীকৃষ্ণ আই-লিগ এবং অন্যান্য অল ইন্ডিয়া ফুটবল ফেডারেশন ইভেন্টে রেফারি করা শুরু করেন। ২০১০ সালে শ্রীকৃষ্ণ ফিফার রেফারি তালিকায় যোগ দেন। 

১০ জানুয়ারি ২০১২ -এ তিনি ভারত এবং বায়ার্ন মিউনিখের মধ্যে ভাইচুং ভুটিয়ার বিদায়ী ম্যাচের চতুর্থ কর্মকর্তা ছিলেন।

২২ জুন ২০১২-এ ঘোষণা করা হয়েছিল যে শ্রীকৃষ্ণকে ২০১১-১২ সালের জন্য এআইএফএফ রেফারি অফ দ্য ইয়ার নির্বাচিত করা হয়েছে।  এটিও ঘোষণা করা হয়েছিল যে এআইএফএফ রেফারি বিভাগের নেতা, গৌতম কর শ্রীকৃষ্ণকে এশিয়ান ফুটবল কনফেডারেশন এলিট প্যানেল অফ রেফারির কাছে রেফার করেছেন। এ বিষয়ে দ্রুত সিদ্ধান্ত নেওয়া উচিত। 

২০ ডিসেম্বর ২০১৫-এ ঘোষণা করা হয়েছিল যে শ্রীকৃষ্ণ ২০১৫—১৬-এর জন্য এআইএফএফ রেফারি অফ দ্য ইয়ার নির্বাচিত হয়েছেন।

তথ্যসূত্র
---------

1. ↑  FIFA.com - India: Referees
2. ↑  Chakraborty, Krishna। "Srikrishna named best referee by AIFF"। *টাইমস অফ ইন্ডিয়া*। ৪ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০১২।

বহিঃসংযোগ
---------

* ফুটবল ডাটাবেস প্রোফাইল
**শ্যামল কান্তি বিশ্বাস** (১ নভেম্বর ১৯৪৮ – ১ ডিসেম্বর ২০১৯) একজন বাংলাদেশি শিক্ষায়তনিক ব্যক্তি ছিলেন। তিনি চট্টগ্রাম প্রকৌশল ও প্রযুক্তি বিশ্ববিদ্যালয়ের উপাচার্য ছিলেন।

জীবনী
-----

শ্যামল কান্তি বিশ্বাস ১৯৪৮ সালের ১ নভেম্বর কক্সবাজারের পেকুয়ার বিশ্বাস পাড়ায় জন্মগ্রহণ করেন। তিনি বাংলাদেশ প্রকৌশল ও প্রযুক্তি বিশ্ববিদ্যালয় থেকে স্নাতক হন এবং জাপানের কিয়ুশু বিশ্ববিদ্যালয় থেকে ডক্টরেট ডিগ্রি লাভ করেন।

শ্যামল কান্তি বিশ্বাস ২০০৭ সালের ১৪ আগস্ট থেকে ২০০৮ সালের ২৮ জানুয়ারি পর্যন্ত
চট্টগ্রাম প্রকৌশল ও প্রযুক্তি বিশ্ববিদ্যালয়ের ভারপ্রাপ্ত উপাচার্য হিসেবে দায়িত্ব পালন করেন। পরবর্তীতে, তিনি ২০০৮ সালের ২৯ জানুয়ারি থেকে ২০১২ সালের ২৮ জানুয়ারি পর্যন্ত চট্টগ্রাম প্রকৌশল ও প্রযুক্তি বিশ্ববিদ্যালয়ের উপাচার্য হিসেবে দায়িত্ব পালন করেছিলেন। অবসরের পর তিনি প্রায় চার বছর আহছানউল্লা বিজ্ঞান ও প্রযুক্তি বিশ্ববিদ্যালয়ে অতিথি অধ্যাপক হিসেবে পাঠদান করেছিলেন।

শ্যামল কান্তির বিশ্বাস মীরা বিশ্বাসের সাথে বিবাহবন্ধনে আবদ্ধ হন। তাদের এক পুত্র ও দুই কন্যা ছিল।

শ্যামল কান্তি বিশ্বাস ২০১৯ সালের ১ ডিসেম্বর যুক্তরাষ্ট্রের আইডাহোর লুইসটনের সেন্ট জোসেফ চিকিৎসা কেন্দ্রে মৃত্যুবরণ করেন।

তথ্যসূত্র
---------

1. ↑  "অধ্যাপক ড. শ্যামল কান্তি বিশ্বাস স্মরণে শোকসভা"। *প্রতিদিনের সংবাদ*। ৩ ডিসেম্বর ২০১৯। সংগ্রহের তারিখ ১৪ ডিসেম্বর ২০১৯।
2. 1 2 3  "চুয়েটের সাবেক উপাচার্য ড. শ্যামল কান্তি বিশ্বাসের পরলোক গমন, শোকসভা"। *দৈনিক আজাদী*। ৩ ডিসেম্বর ২০১৯। সংগ্রহের তারিখ ১৪ ডিসেম্বর ২০১৯। [*স্থায়ীভাবে অকার্যকর সংযোগ*]
3. 1 2 3  "Shyamal Kanti Biswas"। *Moscow-Pullman Daily News*। ১৪ ডিসেম্বর ২০১৯। সংগ্রহের তারিখ ৩ ডিসেম্বর ২০১৯।
4. ↑  "অধ্যাপক ড. শ্যামল কান্তি বিশ্বাস স্মরণে শোকসভা"। *শেয়ার বিজ*। ৭ ডিসেম্বর ২০১৯। সংগ্রহের তারিখ ১৪ ডিসেম্বর ২০১৯।
5. ↑  "Former CUET VC Shyamal Kanti Biswas no more"। *The New Nation*। ২ ডিসেম্বর ২০১৯। ১৪ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১৪ ডিসেম্বর ২০১৯।
6. ↑  "চুয়েটের সাবেক উপাচার্য অধ্যাপক ড. শ্যামলের প্রয়াণ"। *দৈনিক অধিকার*। ১ ডিসেম্বর ২০১৯। সংগ্রহের তারিখ ১৪ ডিসেম্বর ২০১৯।
**মোহাম্মদ মোজাম্মেল হক** একজন বাংলাদেশী প্রকৌশলী ও শিক্ষাবিদ। তিনি চট্টগ্রাম প্রকৌশল ও প্রযুক্তি বিশ্ববিদ্যালয়ের (চুয়েট) প্রথম উপাচার্য ও চট্টগ্রামে অবস্থিত বেসরকারি বিশ্ববিদ্যালয়, সাউদার্ন ইউনিভার্সিটি বাংলাদেশের বর্তমান উপাচার্য।

জন্ম ও পরিবার
-------------

তিনি চট্টগ্রামের রাঙ্গুনিয়ায় জন্মগ্রহণ করেন। তার স্ত্রী একজন চিকিৎসক। তাদের এক পুত্র সন্তান রয়েছে।

শিক্ষাজীবন
----------

মোজাম্মেল হক বাংলাদেশ প্রকৌশল বিশ্ববিদ্যালয় (বুয়েট) থেকে ১৯৬৯ সালে স্নাতক এবং ১৯৭৮ সালে স্নাতকোত্তর ডিগ্রি লাভ করেন।

কর্মজীবন
--------

হক ১৯৭৩ সালে তৎকালীন চট্টগ্রাম প্রকৌশল কলেজে (২০০৩ সালে চুয়েটে উন্নীত) যোগদানের মাধ্যমে শিক্ষকতা শুরু করেন।

কর্মজীবনে অধ্যাপনার পাশাপাশি তিনি চুয়েটের সিনেট সদস্য, ইঞ্জিনিয়ারিং ফ্যাকাল্টির ডিন, বিভাগীয় প্রধানসহ বিভিন্ন গুরুত্বপূর্ণ দায়িত্ব পালন করেন। আন্তর্জাতিক ইসলামী বিশ্ববিদ্যালয়, চট্টগ্রাম ও বিজিসি ট্রাস্ট বিশ্ববিদ্যালয় বাংলাদেশের সিন্ডিকেট সদস্য হিসেবে দায়িত্ব পালনের অভিজ্ঞতা রয়েছে তার। এছাড়া সাউদার্ন ইউনিভার্সিটিতে পুরকৌশল বিভাগ প্রতিষ্ঠা ও বিভাগটির উন্নয়নে তার অবদান রয়েছে। 

মোহাম্মদ মোজাম্মেল হক চট্টগ্রাম প্রকৌশল ও প্রযুক্তি বিশ্ববিদ্যালয়ের প্রথম উপাচার্য হিসেবে দায়িত্ব পালন করেছেন। ২০২১ সালে তিনি পরবর্তী চার বছরের জন্য চট্টগ্রামে অবস্থিত বেসরকারি বিশ্ববিদ্যালয়, সাউদার্ন ইউনিভার্সিটি বাংলাদেশের উপাচার্য হিসেবে দায়িত্বভার গ্রহণ করেন।

গবেষণাকর্ম
----------

প্রকৌশল ক্ষেত্রে তার গবেষণাকর্ম জাতীয় ও আন্তর্জাতিক পর্যায়ে ভূমিকা রেখেছে। তিনি প্রকৌশল বিষয়ক বহু সম্মেলনে অংশগ্রহণ করেছেন।

সদস্যপদ
-------

তিনি বাংলাদেশ আর্থকোয়েক সোসাইটি এবং আমেরিকান কনক্রিট ইনস্টিটিউটসহ বিভিন্ন পেশাজীবী সংগঠনের সদস্য।

তথ্যসূত্র
---------

1. ↑  "সাদার্ন ইউনিভার্সিটির নয়া উপাচার্য অধ্যাপক মোজাম্মেল"। *দৈনিক জনকন্ঠ*। ৫ এপ্রিল ২০২১। সংগ্রহের তারিখ ২২ আগস্ট ২০২১।
2. 1 2  "সাদার্ন ইউনিভার্সিটির উপাচার্য অধ্যাপক মোজাম্মেল হক"। *বাংলানিউজটোয়েন্টিফোর.কম*। ৪ এপ্রিল ২০২১। সংগ্রহের তারিখ ২২ আগস্ট ২০২১।
3. ↑  "সাদার্ন ইউনিভার্সিটির নতুন উপাচার্য মোজাম্মেল হক"। *দৈনিক শিক্ষা*। ৫ এপ্রিল ২০২১। সংগ্রহের তারিখ ২২ আগস্ট ২০২১।
4. 1 2  "সাদার্ন ইউনিভার্সিটির নতুন উপাচার্য অধ্যাপক প্রকৌশলী মোজাম্মেল হক"। *বাংলাদেশ প্রতিদিন*। ৪ এপ্রিল ২০২১। সংগ্রহের তারিখ ২২ আগস্ট ২০২১।
**স্যাডি ওয়েস্ট** (জন্ম: ১৩ই মার্চ ১৯৮৮, কার্লসবাদ, ক্যালিফোর্নিয়া) একজন অবসরপ্রাপ্ত মার্কিন পর্নোগ্রাফিক অভিনেত্রী।

জীবনী
-----

স্যাডি ওয়েস্ট, যার জন্ম নাম **রোমি জায়াক**, ১৯৮৮ সালের মার্চ মাসে ক্যালিফোর্নিয়ার কার্লসবাদে আইরিশ এবং মেক্সিকীয় বংশোদ্ভূত একটি পরিবারে জন্মগ্রহণ করেন। তিনি সান দিয়েগো শহরে বড় হয়েছেন। তিনি প্রাক বিদ্যালয়ের শিশুদের জন্য জিম শিক্ষক হিসাবে প্রথম কাজ শুরু করেছিলেন। পর্ন ইন্ডাস্ট্রিতে আসার আগে তিনি স্ট্রিপার হিসেবে কাজ করতেন।

তিনি ২০০৮ সালে প্রাপ্তবয়স্ক চলচ্চিত্রে অভিনয় শুরু করেন, ২০ বছর বয়সে, আইটি মডেল এজেন্সি দ্বারা আবিষ্কৃত হওয়ার পর। স্যাডি জুলাই ২০০৮ সালে প্রযোজনা সংস্থা নিউ সেনসেশনের সাথে একটি একচেটিয়া চুক্তি স্বাক্ষর করেন  যা এক বছর পর পর্যন্ত স্থায়ী হয়েছিল।

তথ্যসূত্র
---------

1. ↑  "New Sensations Signs Newcomer Sadie West"। XBIZ। সংগ্রহের তারিখ 30 de agosto de 2016।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
2. ↑  "Sadie West Explores Free Agency"। XBIZ। সংগ্রহের তারিখ 30 de agosto de 2016।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)

বহিঃসংযোগ
---------

* ইন্টারনেট মুভি ডেটাবেজে Sadie West (ইংরেজি)
* ইন্টারনেট অ্যাডাল্ট ফিল্ম ডেটাবেজে স্যাডি ওয়েস্ট
* অ্যাডাল্ট ফিল্ম ডেটাবেজে স্যাডি ওয়েস্ট (ইংরেজি)
হ্যা ঠিক আছে 
**বাসনা** (সংস্কৃত: वासना) হল আচরণগত প্রবণতা বা কর্মের ছাপ যা ব্যক্তির বর্তমান আচরণকে প্রভাবিত করে। এটি ভারতীয় দর্শনের প্রযুক্তিগত শব্দ, বিশেষ করে যোগ, সেইসাথে বৌদ্ধ দর্শন ও অদ্বৈত বেদান্ত।

বাসনা আক্ষরিক অর্থ 'ইচ্ছা' বা 'আকাঙ্ক্ষা', কিন্তু অদ্বৈতে ব্যবহৃত হয় একজনের প্রকৃতিতে অবচেতন বা সুপ্ত প্রবণতা অর্থে। অদ্বৈত বেদান্ত দৃষ্টিকোণ থেকে লেখা, *ওয়েট এডওয়ার্ড ডি বোনো* দ্বারা প্রস্তাবিত মডেলকে বোঝায়:

> *আপনি যদি জেলি নেন, শক্ত হয়ে প্লেটে পরিণত হয় এবং আপনি উপরের দিকে খুব গরম জল ফেলেন, এটি প্লেটের উপর ছুটে যাবে এবং অস্পষ্ট প্রণালীর পিছনে চলে যাবে যেখানে গরম জল জেলি গলিয়ে দেয়। আপনি যদি এখন আরও গরম জল ঢালেন, তবে এটি আগের মতো একই প্রণালীতে চলে যাওয়ার প্রবণতা থাকবে, যেহেতু এগুলি সর্বনিম্ন প্রতিরোধের লাইন অফার করে, এবং প্রণালীগুলি গভীর করুন। যদি এটি বারবার করা হয়, খুব গভীর প্রণালী তৈরি হবে এবং অন্য কোথাও জল চালানো কঠিন, যদি অসম্ভব না হয় তবে কঠিন হয়ে পড়বে। গেঁথে বসেছে অভ্যাস সমতুল্য গঠিত হয়েছে।*
> 
>

টীকা
----

1. ↑  Edward de Bono (1969), "Mechanism of Mind". Viking, আইএসবিএন ০-১৪-০২১৪৪৫-৩

তথ্যসূত্র
---------

1. 1 2  Waite, Dennis (2003). *The Book of One.* O Books. আইএসবিএন ১-৯০৩৮১৬-৪১-৬. Source:  (accessed: Sunday November 1, 2009)
**রাম কাপুর** (জন্ম: ১ সেপ্টেম্বর ১৯৭৩) একজন ভারতীয় অভিনেতা, যিনি চলচ্চিত্র এবং টেলিভিশন ধারাবাহিকে কাজ করেন। তিনি টেলিভিশন ধারাবাহিক *কসম সে*-এ জয় ওয়ালিয়া এবং *বড়ে আচ্ছে লাগতে হ্যায়*-এ রাম কাপুর চরিত্রে অভিনয় করে জনপ্রিয়তা অর্জন করেন। তিনি বলিউড চলচ্চিত্র *হামশাকালস*-এ মামাজি কুনওয়ার অমর নাথ সিং (কেএএনএস), জনি এবং বলবীর, তিনটি চরিত্রে অভিনয় করেছিলেন এবং *দ্য ব্যাচেলরেটের* উপর ভিত্তি করে আপাতবাস্তব অনুষ্ঠান *রাখি কা স্বয়ম্বর* উপস্থাপনা করেছিলেন।

তিনি সেরা অভিনেতা হিসেবে ৩টি আইটিএ পুরস্কার এবং ৩টি ভারতীয় টেলি পুরস্কার জিতেছেন।

প্রারম্ভিক জীবন
---------------

তিনি উত্তরাখণ্ডের নৈনিতালে তার প্রাথমিক বছরগুলো কাটিয়েছেন। শেরউড কলেজে কাপুর অভিনয়ের সাথে পরিচিত হন, যখন একটি চ্যালেঞ্জ এবং তার প্রধান অধিনায়কের আদেশ হিসেবে তিনি *চার্লি'স আন্ট* বার্ষিক স্কুল নাট্য প্রযোজনার জন্য অডিশন দেন এবং প্রধান ভূমিকা পালন করেন। আমির রাজা হুসেনের নির্দেশনায় এবং তত্ত্বাবধানে কাপুর তার ক্যারিয়ারের পথ খুঁজে পেয়েছিলেন এবং অভিনয়ের প্রতি তার ভালোবাসা উপলব্ধি করেছিলেন।

তার দশম বোর্ড পরীক্ষা শেষ করার পর কাপুর কোড়াইকানাল ইন্টারন্যাশনাল স্কুলে পড়াশোনা করেন। স্নাতক হওয়ার পর তিনি বিনোদন শিল্পে যোগদানের সিদ্ধান্ত নেন এবং চলচ্চিত্র নির্মাণ অধ্যয়নের জন্য ইউসিএলএ-তে যোগদানের অভিপ্রায়ে মার্কিন যুক্তরাষ্ট্রের লস অ্যাঞ্জেলেসে চলে যান, কিন্তু সেখানের স্ট্যানিস্লাভস্কি-ভিত্তিক অভিনয় একাডেমিতে যোগ দেন।

কর্মজীবন
--------

কাপুর টেলিভিশন সিরিয়াল *ন্যায়* (১৯৯৭) দিয়ে তার অনস্ক্রিন অভিনয় জীবন শুরু করেন।

ব্যক্তিগত জীবন
--------------

কাপুর তার *ঘর এক মন্দিরের* সহ-অভিনেত্রী গৌতমী কাপুরকে ২০০৩ সালে বিয়ে করেছেন। তাদের ২ জন সন্তান রয়েছে।

তথ্যসূত্র
---------

1. 1 2  "Happy Birthday Ram Kapoor: 10 interesting, unknown facts about the Bade Achhe Lagte Hain actor"। *The Indian Express* (ইংরেজি ভাষায়)। ২০১৭-০৯-০১। সংগ্রহের তারিখ ২০২৪-০১-১৫।
2. ↑  IANS। "Ram Kapoor to host 'Rakhi Ka Swayamvar'"। *Deccan Herald* (ইংরেজি ভাষায়)। সংগ্রহের তারিখ ২০২৪-০১-১৫।
3. ↑  "ITA Awards winners' list: Ram Kapoor and Barun Sobti voted Best Actor!"। *Bollywood Life* (ইংরেজি ভাষায়)। ২০১২-১১-০৫। সংগ্রহের তারিখ ২০২৪-০১-১৫।
4. ↑  "Bade Achhe Lagte Hain's Ram Kapoor sports salt 'n pepper look, shows off his fitter self, fans write "Where did all the weight go?""। *The Times of India*। ২০২৩-১২-০৫। আইএসএসএন 0971-8257। সংগ্রহের তারিখ ২০২৪-০১-১৫।
5. ↑  "Sunny Leone-Ram Kapoor display their comic side in Kuch Kuch Locha Hai"। *The Times of India*। ২০১৪-১১-৩০। আইএসএসএন 0971-8257। সংগ্রহের তারিখ ২০২৪-০১-১৫।
6. ↑  "Gautami on Ram Kapoor's weight gain: Television really took a toll..."। *India Today* (ইংরেজি ভাষায়)। সংগ্রহের তারিখ ২০২৪-০১-১৫।

বহিঃসংযোগ
---------

* ইন্টারনেট মুভি ডেটাবেজে রাম কাপুর (ইংরেজি)
**আজাদ হিন্দ রেডিও**  ভারতবাসীকে স্বাধীনতা সংগ্রামে উজ্জীবিত করতে ১৯৪৪ খ্রিস্টাব্দে  নেতাজী সুভাষচন্দ্র বসুর নেতৃত্বে শুরু হওয়া একটি বেতার প্রচার মাধ্যম।  প্রথমদিকে এর সম্প্রচার  জার্মানিতে শুরু হলেও,  যুদ্ধ পরিস্থিতি  দক্ষিণ-পূর্ব এশিয়া অভিমুখী হলে  এবং নেতাজীর দক্ষিণ-পূর্ব এশিয়ায় গমনের সাথে সাথে এর  সদর দপ্তর প্রথমে সিঙ্গাপুর  ও পরে রেঙ্গুন স্থানান্তরিত হয়। তবে জার্মানি হতে সম্প্রচারের ভার নাম্বিয়ারের দায়িত্বে থাকে। সেসময় নাম্বিয়ার জার্মানিতে ভারতীয় সেনাবাহিনীর প্রধান ছিলেন ও পরে আজাদ হিন্দ সরকারের দূত হন। 

বেতার কেন্দ্র হতে জার্মানিতে ও দক্ষিণ পূর্ব এশিয়ার দেশগুলিতে ভারতীয় সেনাবাহিনীর জন্য  সর্বাধিক সম্ভাব্য স্বেচ্ছাসেবকদের ভাষা -  ইংরেজি,হিন্দি, তামিল বাংলা, মারাঠি, পাঞ্জাবি পশতুন এবং উর্দু  ভাষায় সাপ্তাহিক সংবাদ বুলেটিন প্রচারিত হত।

অন্য জোটের বেতার অপপ্রচার খণ্ডন করার উদ্দেশ্যে আজাদ হিন্দ রেডিও কাজ করত।  নেতাজী সেসময়কার ' ব্রিটিশ ব্রডকাস্টিং কর্পোরেশনকে '  'ব্লাফ এন্ড ব্লাস্টার  কর্পোরেশন'  এবং অল ইন্ডিয়া রেডিও কে  'অ্যান্টি ইণ্ডিয়ান রেডিও' হিসাবে উল্লেখ করেছিলেন।

আরও দেখুন
---------

* দ্বিতীয় বিশ্বযুদ্ধের প্রচার ও ভারত

তথ্যসূত্র
---------

1. ↑  "Netaji's Addresses on Azad Hind Radio"। oocities.org। সংগ্রহের তারিখ ১৯ ফেব্রুয়ারি ২০১৪।
2. ↑  Afridi, Sahroz। "Freedom struggle on air"। Hindustan Times। ১৩ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১৯ ফেব্রুয়ারি ২০১৪।
3. ↑  "Netaji to come alive on Azad Hind Radio"। newindianexpress.com। ৬ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১৯ ফেব্রুয়ারি ২০১৪।

বহিঃসংযোগ
---------

আজাদ হিন্দ রেডিওতে নেতাজির ভাষণ:

* 1943 সালে টোকিও থেকে নেতাজির ভয়েস
* আজাদ হিন্দ রেডিওতে নেতাজির বক্তব্য
**ব্রুকলিন চেজ** (জন্ম: ১৪ই মার্চ, ১৯৮৫, সান দিয়েগো, ক্যালিফোর্নিয়া) একজন মার্কিন পর্নোগ্রাফিক অভিনেত্রী।

জীবনী
-----

চেজের জন্ম ক্যালিফোর্নিয়ার দক্ষিণাঞ্চলীয় রাজ্য সান দিয়েগোতে। ১৮ বছর বয়সে, তিনি তার উচ্চ বিদ্যালয়ের প্রেমিককে বিয়ে করেছিলেন। পর্ন শিল্পে কাজ শুরু করার আগে তিনি ম্যানেজার হিসেবে কাজ করেছেন। ২০১২ সালে, ২৬ বছর বয়সে, তিনি প্রথম পর্ন জগতে আসেন এবং ৬১০টির মত চলচ্চিত্রে অভিনয় করেছেন।  তিনি উইকেড পিকচার্স, হাসলার, নটি আমেরিকা, ব্রাজার্স, গার্লফ্রেন্ডস ফিল্ম, নিউ সেনসেশনস, এভিল অ্যাঞ্জেল, জুলস জর্ডান ভিডিওর মত স্টুডিওগুলির জন্য কাজ করেছেন।

তথ্যসূত্র
---------

1. ↑  "Internet Adult Film Database"। *www.iafd.com* (ইংরেজি ভাষায়)। সংগ্রহের তারিখ ২০২১-১২-০৬।

বহিঃসংযোগ
---------


উইকিমিডিয়া কমন্সে **ব্রুকলিন চেজ** সংক্রান্ত মিডিয়া রয়েছে।

* দাপ্তরিক ওয়েবসাইট
* ইন্সটাগ্রামে ব্রুকলিন চেজ
* টুইটারে ব্রুকলিন চেজ
* ইন্টারনেট মুভি ডেটাবেজে Brooklyn Chase (ইংরেজি)
* ব্রুকলিন চেজ at the Internet Adult Film Database উইকিউপাত্তে এটি সম্পাদনা করুন
* অ্যাডাল্ট ফিল্ম ডেটাবেজে ব্রুকলিন চেজ (ইংরেজি)
**মোহাম্মদ আনোয়ার আনোয়ারজাই** হলেন আফগান পররাষ্ট্র মন্ত্রণালয়ের জাতিসংঘ বিষয়ক ডিপার্টমেন্ট এর প্রধান। তিনি পাকিস্তানে নিযুক্ত সাবেক আফগান রাষ্ট্রদূত ছিলেন।

প্রাথমিক জীবন
-------------

আনোয়ারজাই ১৯৩৭ সালে কাবুলে জন্মগ্রহণ করেন। ১৯৫৪ সালে নেজাত (আমানি) উচ্চ বিদ্যালয় থেকে মাধ্যমিক পাশ করেন। এরপর তিনি কাবুল বিশ্ববিদ্যালয়ে ভর্তি হন এবং ১৯৫৯ সালে আইন অনুষদ থেকে স্নাতক সম্পন্ন করেন। তারপর তিনি ইংল্যান্ডে যান ও অক্সফোর্ড বিশ্ববিদ্যালয়ে ভর্তি হন। সেখান থেকে ১৯৭০ সালে আন্তর্জাতিক সম্পর্ক এবং আন্তর্জাতিক আইন এর ওপর পড়াশোনা শেষ করেন। এখানে তিনি উন্নয়নশীল দেশের কূটনীতিকদের জন্য একটি বিশেষভাবে নকশা করা প্রোগ্রামে পড়াশোনা করেন।

কূটনীতিক (সত্তরের দশক)
----------------------

একজন সরকারি কর্মচারী হিসেবে ১৯৬০ এর দশকে তার কর্মজীবন শুরু হয়। আফগান পররাষ্ট্র মন্ত্রণালয়ের বিভিন্ন বিভাগে তিনি কাজ করেছেন। ১৯৬৪ থেকে ১৯৬৯ সালে আনোয়ারজাই দ্বিতীয় সচিব হিসেবে সরাসরি রাষ্ট্রদূত আব্দুর রহমান  পাযহাক এর তত্ত্বাবধানে  কাজ করেন। ১৯৭৩ সাল থেকে ১৯৭৬ সাল পর্যন্ত আফগানিস্তান দূতাবাস মস্কোতে প্রথম সচিব হিসেবে দায়িত্ব পালন করেন। এরপর ১৯৭৬ থেকে ১৯৭৮ সাল পর্যন্ত মিশন প্রধান হিসেবে ত্রিপোলিতে নিযুক্ত হন।

সোভিয়েত আগ্রাসনের সময়
-----------------------

সোভিয়েত আগ্রাসনের পরে আনোয়ারজাই ও তার পরিবার রাজনৈতিক শরণার্থী হয়ে পরেন ও পরের ২৩ বছর নির্বাসিত জীবন কাটান। ১৯৭৯ সাল থেকে ১৯৮৯ সাল পর্যন্ত তিনি আফগান মুক্তিযোদ্ধাদের যৌক্তিকতা, সভা-সেমিনার, আফগানদের স্বাধীনতার জন্য সংগ্রাম এবং আফগানিস্তানে সোভিয়েত নৃশংসতা ইত্যাদি প্রচারে সক্রিয় ছিলেন।

আফগানিস্তানে প্রত্যাবর্তন
-------------------------

২০০২ সালের ফেব্রুয়ারি মাসে বন চুক্তির পর তিনি আফগানিস্তানে  ফিরে আসেন। তিনি আফগান পররাষ্ট্র মন্ত্রণালয়ে নিযুক্ত হন।

রাষ্ট্রদূত
----------

২০০৫ সালে তিনি অস্ট্রেলিয়ায় আফগানিস্তানের  রাষ্ট্রদূত হিসেবে নিয়োগ পান।  ২০০৭ সালে যখন তিনি অস্ট্রেলিয়া থেকে ফিরে আসেন, তার জন্য বিদায় অনুষ্ঠানের আয়োজন করা হয়।

২০০৭ সালে তিনি রাষ্ট্রদূত হিসেবে পাকিস্তানে আসেন। তিনি সেখানে এক বছর কাজ করেন।

পাকিস্তানে রাষ্ট্রদূত হিসেবে তিনি বলেন যে পারভেজ মোশাররফের প্রস্থান পাকিস্তানের গণতান্ত্রিক প্রতিষ্ঠানকে জোরদার করবে।

তার উত্তরসূরি হিসেবে নিয়োগপ্রাপ্ত রাষ্ট্রদূত আব্দুল খালিক ফারাহিকে একটি অজানা সশস্ত্র পুরুষদের দল অপহরণ করে, যখন তিনি রাষ্ট্রদূত হন নি।

পররাষ্ট্র মন্ত্রণালয়ে প্রত্যাবর্তন
-----------------------------------

তারপর তিনি আফগান পররাষ্ট্র মন্ত্রণালয়ে জাতিসংঘ বিষয়ক ডিপার্টমেন্ট এর প্রধান হন। ২০০৯ সালের নভেম্বর মাসে অনুষ্ঠিত বার্সেলোনা - স্পেন জলবায়ু পরিবর্তন বিষয়ক আলোচনায় উপস্থিত ছিলেন।

তথ্যসূত্র
---------

1. ↑  "Safis Web: Profile: Mohammad Anwar Anwarzai"। ১৮ জুলাই ২০১১ তারিখে মূল থেকে আর্কাইভ করা। সংগ্রহের তারিখ ৬ নভেম্বর ২০১৭।
2. ↑  "*Canberra Times*, 17 February 2007"। ১১ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ৬ নভেম্বর ২০১৭।
3. ↑  [*স্থায়ীভাবে অকার্যকর সংযোগ*]
4. ↑  The Nation: 'Musharraf's resignation to strengthen democracy'
5. ↑  "All Voices: Afghan ambassador abducted while his driver killed"। ২৮ মার্চ ২০১২ তারিখে মূল থেকে আর্কাইভ করা। সংগ্রহের তারিখ ৬ নভেম্বর ২০১৭।
6. ↑  "Afghan Foreign Ministry: Afghanistan Presents National Action Plan on Climate Change"। ২৯ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ৬ নভেম্বর ২০১৭।
**আলহাজ্ব আবদুল হক চৌধুরী ডিগ্রি কলেজ** ফেনী জেলার ছাগলনাইয়া উপজেলায় অবস্থিত একটি বিশ্ববিদ্যালয় কলেজ।

নামকরণ
------

আলহাজ্ব আব্দুল হক চৌধুরী ডিগ্রি কলেজ স্থানীয় সমাজ সেবক জনাব এনামুল হক চৌধুরী তার পিতার নামে এটি প্রতিষ্ঠা করেন।
প্রতিষ্ঠাকালে এটি শুধু উচ্চ মাধ্যমিক শিক্ষা কার্যক্রম ছিল। পরবর্তিতে স্নাতক (পাস), স্নাতক (সম্মান) এবং স্নাতকোত্তর কার্যক্রম শুরু হয়।

উচ্চ মাধ্যমিকের বিভাগ সমূহ
--------------------------

বিজ্ঞান,

মানবিক,

ব্যবসা শিক্ষা।

স্নাতক (সম্মান) এর বিষয় সমূহ
-----------------------------

বাংলা,

ইংরেজি,

ইসলামের ইতিহাস,

ইসলামের ইতিহাস,

রাষ্ট্র বিজ্ঞান

অর্থনীতি,

ব্যবস্থাপনা,

হিসাববিজ্ঞান।

স্নাতক(পাস) এর বিষয় সমূহ
-------------------------

বি.এ,

বি.বি.এস

বি.এস.এস

স্নাতকোত্তরের বিষয় সমূহ
------------------------

রাষ্ট্রবিজ্ঞান,

হিসাববিজ্ঞান।

সহশিক্ষা কার্যক্রম
------------------

কলেজে দুটি স্কাউট ইউনিট   ও একটি বিএনসিসি  শাখা রয়েছে। এছাড়াও রেডক্রসের কার্যক্রমও হয়ে থাকে।

অবকাঠামো
--------

অত্র প্রতিষ্ঠানের দুটি চারতলা বিশিষ্ট বৃহৎ ভবন,একটি তিনতলা বিশিষ্ট ভবন ও একটি একতলা বিএনসিসি, স্কাউট, সাংস্কৃতিক ও ক্রীড়া সংঘ ভবন রয়েছে। কলেজের একটি দৃষ্টিনন্দন শহীদ মিনার ও নান্দনিক ফটক রয়েছে।

ছাত্রাবাস
---------

অত্র কলেজের(এমদাদুল হক চৌধুরী ছাত্রাবাস) নিজস্ব একটি আধুনিকায়িত বহুতল ভবন ছাত্রাবাস (ছাত্র-ছাত্রী উভয়ের জন্য) রয়েছে। কলেজ থেকে এটির দূরত্ব ০.৫ কি.মি.।

লাইব্রেরী
---------

অত্র কলেজে বিভাগ অন্তর আধুনিকায়িত লাইব্রেরি রয়েছে‌।

খেলার মাঠ
---------

অত্র কলেজের প্রায় ৩০০ বর্গ মিটারের একটি বিশাল মাঠ রয়েছে‌। এটিতে বাৎসরিক ক্রীড়া, বিভিন্ন বড় বড় সভা, কনসার্ট,মেলা ও ওয়াজ-মাহফিল অনুষ্ঠিত হয়‌।

আরো দেখুন
---------

* ফেনী জেলার শিক্ষা প্রতিষ্ঠানের তালিকা

তথ্যসূত্র এবং উৎস
-----------------

1. ↑  "সংরক্ষণাগারভুক্ত অনুলিপি"। ২১ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৪ ফেব্রুয়ারি ২০২১।

Al-Haj Abdul Hoque Chowdhury Government College
**ফারাওয়াহার** বা **ফ্যারওয়াহার** (ফার্সি:فَرَوَهَر‎), আবার "ফার্র-এ-কিয়ানি"ও (فَرِّ کیانی ) বলা হয় যা হলো ইরান, ইরানি জাতীয়তাবাদ ও পারসী বা পারসিক ধর্মের প্রতীক। এই প্রতীক কী নির্দেশ করে তা নিয়ে বিভিন্ন ব্যাখ্যা ও বিতর্ক রয়েছে।এটি সূর্যের সাথে সম্পর্কিত। এটি ইরানি সংস্কৃতি বোঝানোর জন্যও একটি প্রচলিত প্রতীকে পরিণত হয়েছে।

অন্যান্য নাম
------------

| ভাষা | নাম |
| --- | --- |
| ধ্রুপদী ফার্সি | ফুরোহার,ফুরূহার |
| পাহলবি | ফ্রাওয়ার্দ,ফ্রাওয়াহ্র, |
| প্রাচীন ফার্সি | ফ্রাওয়ার্তি |
| আবেস্তী | ফ্রাওয়াশি(𐬟𐬭𐬀𐬎𐬎𐬀𐬴𐬌) |

অর্থদ্যোতনা
-----------

প্রতীকটি সম্বন্ধে একটি অন্যতম গ্রহণযোগ্য ধারণা হলো এটি দৈব শক্তি ও রাজকীয় গৌরবকে নির্দেশ করে। কখনো কখনো মনে করা হতো এটি অহুর মাজদার প্রতীক যা যথার্থ গণ্য হয় না। এটি জরথুস্ত্রেরও প্রতীক নয় কারণ এই প্রতিকৃতিতে একটি মুকুট রয়েছে কিন্তু জরথুস্ত্র কখনো মুকুট পরিহিত অবস্থায় চিত্রায়িত হননি।

বিবরণ
-----

ফ্যারওয়াহারের সাথে সাদৃশ্যপূর্ণ দেবতা অশুরের প্রতিকৃতি
ফর্স প্রদেশের প্রাচীন পার্সিসের সামন্তরাজ ওয়াদফ্রাদাদের মুদ্রায় উৎকীর্ণ
সেমিটিক দেবতা অশুরের প্রতিকৃতি থেকে এই প্রতীকের উৎপত্তি হয়েছে বলা হয় যেহেতু পারস্যের সঙ্গে সেমিটিক অধ্যুষিত পার্শ্ববর্তী অঞ্চলের যোগাযোগ বহু প্রাচীন। হাখমানেশি সাম্রাজ্যের বহু নিদর্শনে এটি চিত্রায়িত হয়েছে। রাজকীয় মুদ্রাতেও এটি চিত্রিত হতো।যেমন:সামন্তরাজ ওয়াদফ্রাদাদের মুদ্রা। পরবর্তীতে মহাকবি ফেরদৌসীর সমাধিতেও এটি উৎকীর্ণ হয়।(নিচে দেখুন) বিংশ শতাব্দীতে ইরান শাসনকারী পাহলবি রাজবংশ কর্তৃক প্রাচীন ইরানের সঙ্গে সংযুক্তির উদ্দেশ্যে এই প্রতীক গৃহীত হয়েছিল।

এছাড়াও এটি কুর্দিদের দ্বারাও ব্যবহৃত হয়। এই প্রতীক সংবলিত অলঙ্কারও ব্যবহৃত হয়।

চিত্রসম্ভার
-----------

* জরথুস্ত্রবাদীদের সংগ্রহশালায়,কেরমান.জরথুস্ত্রবাদীদের সংগ্রহশালায়,কেরমান.
* অগ্নি মন্দিরের উপরিস্থিত ফ্যারওয়াহার.অগ্নি মন্দিরের উপরিস্থিত ফ্যারওয়াহার.
* মহাকবি ফেরদৌসীর সমাধিতে চিত্রায়িত ফ্যারওয়াহার.মহাকবি ফেরদৌসীর সমাধিতে চিত্রায়িত ফ্যারওয়াহার.
* সাম্রাজ্যবাদী পারসিক প্রতীকে ফ্যারওয়াহার.সাম্রাজ্যবাদী পারসিক প্রতীকে ফ্যারওয়াহার.
* বেহিস্তুন শিলালিপিতে চিত্রায়িত ফ্যারওয়াহার.বেহিস্তুন শিলালিপিতে চিত্রায়িত ফ্যারওয়াহার.
* স্বর্ণপাতে চিত্রায়িত.স্বর্ণপাতে চিত্রায়িত.
* পসারগাদে উৎকীর্ণ চিত্র.পসারগাদে উৎকীর্ণ চিত্র.
* মহামতি দারিয়ুশের সুয়েজ শিলালিপিতেমহামতি দারিয়ুশের সুয়েজ শিলালিপিতে

তথ্যসূত্র
---------

1. ↑  "Encyclopedia Iranica (Fravaši)"। সংগ্রহের তারিখ ১৭ অক্টোবর ২০২০।
2. ↑  "Encyclopedia Iranica (Fravaši)"। সংগ্রহের তারিখ ১৭ অক্টোবর ২০২০।
3. ↑  Gnoli ও 1999 p.৩১৬।
4. ↑  "ZOROASTRIANS OF 19TH-CENTURY YAZD AND KERMAN"। সংগ্রহের তারিখ ১৮ অক্টোবর ২০২০।
5. ↑  "Europe | The Identity Necklace: Being Iranian in Britain"। *FRONTLINE - Tehran Bureau* (ইংরেজি ভাষায়)। সংগ্রহের তারিখ ২০২০-০৪-০৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  staff, T. O. I.; Agencies। "Iran official: If US attacks, Israel will be destroyed in half an hour"। *www.timesofisrael.com* (ইংরেজি ভাষায়)। সংগ্রহের তারিখ ২০২০-০৪-০৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**বাংলা খেঁকশিয়াল** (বৈজ্ঞানিক নাম: *Vulpes bengalensis*) একপ্রজাতির খেঁকশিয়াল। বিগত কয়েক বছরে এদের সংখ্যা কমছে, তবে আশঙ্কাজনক হারে গিয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-২ অনুযায়ী এ প্রজাতিটি সংরক্ষিত।

দৈহিক গঠন
---------

বাংলা খেঁকশিয়ালের করোটি
বাংলা খেঁকশিয়াল একটি মাঝারি আকৃতির স্তন্যপায়ী প্রাণী। এদের মাথাসহ দেহের দৈর্ঘ্য ৪৫-৬০ সেমি এবং লেজ ২৫-৩৫ সেমি। ওজন ১.৮-৩.২ কেজি। মাজল সরু এবং মাজলের উপরের অংশে লোমের ছোট পট্টি চোখে পড়ে। কান দেহের তুলনায় বড়। মাথা সরু। লেজ দেহের অর্ধেকেরও বেশি লম্বা। আঙুলের উপর ভর করে চলাফেরা করে। সামনের পায়ে আঙুল পাঁচটি ও পিছনে চারটি। ছেদন দন্ত তীক্ষ্নসূঁচালো ও পেষন দন্ত সুগঠিত। দন্ত সংকেত: কর্তন ৩/৩; ছেদন ১/১; অগ্রপেষন ৪/৪; পেষন ২/৩।

### বর্ণ

মৌসুম ও বয়সভেদে বাংলা খেঁকশিয়ালের বর্ণের তারতম্য হয়ে থাকে। পিঠ সাদা ডোরাসহ লালচে-ধূসর। দেহের পাশ পিঠের তুলনায় বেশি ধূসর। দেহতল সাদাটে। বুকের নিচের অংশ ও তলপেট ফ্যাকাশে লালচে-হলুদ কিংবা হালকা পীত-সাদা। অবসারণীর দিকে লালচে ভাব বেশি। এর কাঁধে কোন আড়াআড়ি ফিতার মত দাগ থাকে না। পায়ের বাইরের অংশ উজ্জ্বল লালচে। চোখের সামনে মাজলের পাশে একটি করে কালো চিতি থাকে। কানের বাইরের অংশ ধূসর ও ভিতরের অংশ সাদাটে। ঋতু ও উপপ্রজাতি ভেদে পিঠের পিলেজের রঙে তারতম্য হতে পারে। তবে সাধারণত পিলেজ তামাটে-ধূসর। কানের কালচে-বাদামি পিলেজের প্রান্তদেশ কালো। বাংলা খেঁকশিয়ালের সবচেয়ে চোখে পড়ার মত অঙ্গটি হল এর বড় ঝাঁকড়া লেজ। লেজ ধূসর ও লেজের উপরিভাগ লালচে। লেজের আগা কালো।

বিস্তৃতি
--------

বাংলা খেঁকশিয়াল, মরুভূমি জাতীয় উদ্যানের, জয়শালমের ভারত, একটি সাধারণ বাসিন্দা
কেবল আর্দ্র বনাঞ্চল ও চরম শুষ্ক এলাকা ছাড়া ভারতীয় উপমহাদেশের বেশিরভাগ অঞ্চলে এদের দেখা যায়। উত্তরে হিমালয়ের পাদদেশে নেপালের তেরাই অঞ্চল থেকে ভারতের একেবারে দক্ষিণ পর্যন্ত এবং পশ্চিমে পাকিস্তানের সিন্ধু উপত্যকা থেকে পূর্বে বাংলাদেশ পর্যন্ত এদের বিস্তৃতি সীমাবদ্ধ।

তথ্যসূত্র
---------

1. 1 2 3  *Vulpes bengalensis*, The IUCN Red List of Threatened Species এ বাংলা খেঁকশিয়াল বিষয়ক পাতা।
2. 1 2 3  জিয়া উদ্দিন আহমেদ (সম্পা.), *বাংলাদেশ উদ্ভিদ ও প্রাণী জ্ঞানকোষ: স্তন্যপায়ী প্রাণী*, খণ্ড: ২৭ (ঢাকা: বাংলাদেশ এশিয়াটিক সোসাইটি, ২০০৯), পৃ. ১৪৪।
3. ↑  বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৫১৩
4. ↑  Johnsingh, A. and Jhala, Y. 2004. *Vulpes bengalensis* (Shaw, 1800). In: Canids: Foxes, Wolves, Jackles, and Dogs. *Status Survey and Conservation Action Plan, 2004*. pp. 219-222.

বহিঃসংযোগ
---------

* IUCN/SSC Canid Specialist Group: Bengal Fox
* BBC - Science & Nature - Wildfacts - Indian fox, Bengal fox  আর্কাইভইজে আর্কাইভকৃত ২১ জুলাই ২০১২ তারিখে
* Status of Indian Fox

টেমপ্লেট:Carnivora

|  |  |
| --- | --- |
| ট্যাক্সন শনাক্তকারী | 
* Wikidata: Q214835
* Wikispecies: Vulpes bengalensis
* ADW: Vulpes\_bengalensis
* EoL: 327994
* EPPO: CANIBE
* GBIF: 5219308
* iNaturalist: 42056
* IRMNG: 10801468
* ITIS: 621858
* IUCN: 23049
* MSW: 14000866
* NCBI: 2494276
* Species+: 7752

 |
**রেহানেহ জব্বারি মলয়েরি** (ফারসি: ریحانه جباری ملایری;) (জন্ম ১৯৮৮ – ২৫ অক্টোবর, ২০১৪) ছিলেন ইরানের একজন নারী যিনি মোর্তজা আবদোলালি সারবান্দিকে খুনের অভিযোগে অভিযুক্ত। তিনি ২০০৭ সাল থেকে তার ফাঁসি কার্যকর হওয়া পর্যন্ত জেলে ছিলেন। জেলখানায় কী ঘটেছে তার কাহিনী তিনি প্রকাশ করেছেন। তার প্রথম আইনজীবী মোহাম্মদ মোস্তফা তার কাহিনীকে ব্লগে প্রকাশ করেছেন। ইরানের আইন অনুসারে, তার অপরাধ প্রমাণিত হওয়ায় এবং তার আত্মপক্ষ সমর্থন সত্য প্রমাণিত না হওয়ায়, ক্ষতিগ্রস্ত পরিবার ফাঁসি থামাতে পারত, তারা রাজি না হওয়ায় রেহানেহকে ফাঁসি দেয়া হয়।

অতীত ঘটনা
---------

২০০৭ সালে, সারবান্দি ও জব্বারির সাক্ষাত ঘটে। একটি ক্যাফেতে সাক্ষাত করে সারবান্দি রেহানেহকে তার অফিসে ব্যবসায়িক প্রয়োজনে যেতে বলে। অফিসে থাকাকালীন সারবান্দি রেহানেহকে ধর্ষণের চেষ্টা করে। জব্বারি পকেট থেকে ছুরি বের করে সারবান্দিকে আঘাত করে।রেহানেহ সেখান থেকে পালিয়ে গেলে সারবান্দি রক্তক্ষরণে মারা যায়।

গ্রেপ্তার ও বিচার
-----------------

গ্রেপ্তারের পর তাকে দুই মাস নির্জনে বন্দি করে রাখা হয়। শুধু উকিলের সাথে দেখা করতে দেয়। ২০০৯ সালে তেহরানের আদালত তাকে ফাঁসির আদেশ দেয়। অ্যামনেস্টি ইন্টারন্যাশনালের মতে, জব্বারি সারবান্দিকে আঘাতের কথা স্বীকার করেছেন, কিন্তু দাবি করেছেন বাসার অন্য কেউ তাকে হত্যা করে।

অ্যামনেস্টি ইন্টারন্যাশনাল, জাতিসংঘ, ইউরোপিয়ান ইউনিয়ন, এবং গেটেস্টন ইন্সটিটিউট তার জীবন বাঁচানোর জন্য লবিং করে। সারা বিশ্বে প্রচারণা ও ২০,০০০ স্বাক্ষর সংগ্রহ করে তার ফাঁসি থামানোর জন্যে এপ্রিল ২০১৪ থেকে তার শাস্তি স্থগিত ছিলো ২৯ সেপ্টেম্বর, ২০১৪ ঘোষণা করা হয় যে তার ফাঁসি অনিবার্য।

মৃত্যু
------

রেহানেহ জব্বারিকে ২৫ অক্টোবর, ২০১৪ তে কারাজের উত্তরে গোহারদস্ত জেলে ফাঁসি দিয়ে হত্যা করা হয়। পরে প্রকাশ পায় যে তিনি তার মৃত্যুর পূর্বে তার অঙ্গপ্রত্যঙ্গ দান করে গেছেন।

তথ্যসূত্র
---------

1. ↑  "Iran hangs woman despite international uproar"। *Al Jazeera*।
2. ↑  Taher। "Iran news update"। *Iran news update*।
3. ↑  "محمد مصطفایی"। ৩১ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ২৭ অক্টোবর ২০১৪।
4. 1 2  "Iranian woman hanged for killing 'man who tried to rape her' after a final reunion with her mother in prison"। *Daily Mail*।
5. 1 2 3  "Iran hangs Reyhaneh Jabbari despite campaign"। *BBC News*।
6. ↑  "Stop Reihaneh Jabbari Execution"।
7. ↑  "HRANA News Agency: 2 women are scheduled to be executed tomorrow morning"। *Hrana - News Agancy*।
8. ↑  "ریحانه جباری اعدام شد"। *BBC News*।
9. ↑  Al Jazeera। "Amnesty: Iran set to hang woman at dawn"।
10. ↑  Daniel Politi। "Hanged Iranian Woman Leaves Heartbreaking Last Message"। Slate।
**কিয়া কুল হ্যায় হাম** (হিন্দি: क्या कूल हैं हम; বাংলা: কত ঠাণ্ডা আমি) হচ্ছে একতা কাপুর প্রযোজিত এবং সংগীত শিবান কর্তৃক পরিচালিত একটি ভারতীয় একটি কমেডি চলচ্চিত্র। এই চলচ্চিত্রে মুখ্য ভুমিকায় অভিনয় করেছে রিতেশ দেশমুখ, তুষার কাপুর।

কাহিনী
------

করণ (রিতেশ দেশমুখ) ঠিক এর বিপরীতে রাহুল (তুষার কাপুর) আন্তরিক এবং পরিশ্রমী। উভয়ই সেরা বন্ধু এবং শীতল। যখন শহরটি ধর্ষণ ও হত্যার ধারাবাহিকতায় কেঁপে উঠল, তখন মনোরোগ বিশেষজ্ঞ/মনস্তত্ত্ববিদ ডাঃ স্ক্রুওয়ালা (অনুপম খের) সহ পুলিশ এই ভয়ঙ্কর সিরিয়াল কিলারের সন্ধানে রয়েছে, এবং রাহুল প্রধান সন্দেহভাজন হয়ে উঠেছে, তবুও নির্দোষ। রাহুলকে গ্রেপ্তারের কাজ যখন উর্মিলা মার্তডোকার নামে একজন হিংস্র মহিলা ইন্সপেক্টরকে অর্পণ করা হয় তখন বিষয়গুলি মজার মজার বিষয় হয় (ঈশা কোপ্পিকার)। উর্মিলাকে একটি সেলুনে নিয়ে যাওয়া হয় এবং তার মুখের টেপ দিয়ে টান দিয়ে রাখা হয় যখন ডাক্তার নির্দেশ দেয় যে কীভাবে তাকে ছদ্মবেশ ধারণ করতে হবে, যখন তিনি তার মুখের টেপটি দিয়ে হাহাকার করলেন। তিনি অজুহাত দিয়ে রাহুলের জীবনে প্রবেশ করেছিলেন এবং তাঁর আসল প্রকৃতি দেখানোর জন্য তাকে প্রলুব্ধ করার চেষ্টা করেছিলেন। রাহুল তার প্রেমে পড়ে এবং তিনি তাকে ফিরে ভালোবাসেন, মনে নেই যে তিনি কোনও পুলিশ বাহিনীর মিশনে রয়েছেন। এই সময়ের মধ্যে, করণ ডি কে (রাজেন্দ্রনাথ জুটশি) অর্থাৎ তাঁর বসের প্রাক্তন কিরণ (ববি ডার্লিং) এর সাথে প্রেমে পড়েন যিনি আসলে রেখার (নেহা ধুপিয়া) মনোবিজ্ঞানী এবং করণের প্রাক্তন কলেজের সাথী।

ভুল পরিচয় এবং ত্রুটির কমেডি রোলার কোস্টার যাত্রার পরে, যখন করণ মন্দিরে কিরণকে বিয়ে করতে চলেছেন, তখন ফিল্মটি তার ক্রিসেন্ডোতে পৌঁছেছিল, তবে তিনি জানেন না যে তিনি হস্তান্তরিত, কিন্তু রেখা এবং ডি কে যথাসময়ে পৌঁছেছেন, যেখানে ডি কে কিরণকে সরিয়ে নিয়ে যায় এবং রেখা প্রকাশ করে যে তিনিই কিরণের নামে তাঁকে চিঠি লিখতেন এবং লিখতেন, করণ তার সত্যিকারের ভালবাসা বুঝতে পেরেছিলেন এবং তার সাথে পুনরায় মিলিত হন। পুলিশ ধর্ষক হিসাবে রাহুলকে গ্রেপ্তারের দ্বারপ্রান্তে রয়েছে, যখন সত্যিকারের ধর্ষক নিজেকে প্রকাশ করে এবং উমা শঙ্কর ত্রিপাঠি (রাজপাল যাদব) বলে প্রমাণিত হয় এবং পুলিশ তাকে গ্রেপ্তার করে। রাহুল ও ঊর্মিলা পুনরায় মিলিত হয় এবং ছবিটি শেষ হয়।

অভিনয়
------

* রিতেশ দেশমুখ - করণ
* তুষার কাপুর - রাহুল
* নেহা ধুপিয়া - রেখা
* ঈশা কোপিকর - উর্মিলা

তথ্যসূত্র
---------

1. ↑  "Kyaa Super Kool Hain Hum Theatrical Trailer! - BollySpice"। *bollyspice.com*। সংগ্রহের তারিখ ১০ এপ্রিল ২০১২।
2. ↑  "Ekta Kapoor's Top Movies Produced Under The Banner Of Balaji Films, Here's The List"। *republicworld.com*।

বহিঃসংযোগ
---------

* ইন্টারনেট মুভি ডেটাবেজে *কিয়া কুল হ্যায় হাম*  (ইংরেজি)
ইব্রাহিম খান কলন্তরের প্রতিকৃতি। 
**ইব্রাহিম কলন্তর সিরাজি** ( ফার্সি: ابراهیم کلانتر شیرازی ), যা হাজী **ইব্রাহিম** নামে পরিচিত যিনি **এ'তেমাদ আল**জন্ড ও কাজার যুগের একজন প্রভাবশালী ইরানি রাজনীতিবিদ ছিলেন।

জীবনী
-----

তিনি ছিলেন মোহাম্মদ হাশেমের তৃতীয় পুত্র, যিনি হাশেমিয়ান পরিবারের বংশধর ছিলেন, মূলত ইহুদি পরিবার, যার বংশটি কওওয়াম আল-দীন হাসানের, যে চৌদ্দ শতাব্দীর ইরানি যিনি মুজাফফারিদের মন্ত্রীর দায়িত্ব পালন করেছিলেন, তার বংশের সন্ধান করতে পারে।  ১৭৪৭ সালে ইব্রাহিমের পিতা মোহাম্মদ হাশেমকে তার একটি নেত্রগোলক হারিয়ে ফেলায় নাদের শাহ শাস্তি দিয়েছিলেন। নাদের শাহের মৃত্যুর পরে ইরান একটি গৃহযুদ্ধে পতিত হয়, যেখানে জন্ড করিম খান জন্ড বিজয়ী হয়েছিলেন।

ইব্রাহিম খান জন্ড যুগে অত্যন্ত প্রভাবশালী হয়ে ওঠেন এবং ফর্স প্রদেশের কলন্তরে পরিণত হন। তার সবচেয়ে বড় প্রভাব জন্ড রাজবংশের শেষের দিকে এসেছিল যখন তিনি আগা মোহাম্মদ খান কাজারের সাথে সহযোগিতা করার এবং শিরাজকে তাঁর হাতে তুলে দেওয়ার সিদ্ধান্ত নেন। লোটফালি খান যখন শিরাজে ফিরে এলেন, তখন ইব্রাহিম খান তাকে ভিতরে ঢুকতে দিলেন না এবং কাজার রাজবংশকে ক্ষমতায় আনতে সহায়তা করলেন। 

তিনি ফাত-আলী শাহ কাজারের মুকুট মুখ্যায়নের আরও ভূমিকা রাখেন এবং তিনি তার রাজনৈতিক ক্ষমতা বজায় রেখেছিলেন। যাইহোক, শাহ পরে তাকে সম্পর্কে সতর্ক হন এবং তাকে গ্রেপ্তার করেছিলেন। এভাবে ১৮০১ সালে তাকে গ্রেপ্তার করে তালেঘানে প্রেরণ করা হয়। এক মাস পরে তিনি শাহের আদেশে অন্ধ হয়ে গেলেন এবং তার জিহ্বা কেটে ফেলে হত্যা করা হয়েছিল। শাহের সুবিধার্থে তার সম্পত্তি দখল করা হয়েছিল এবং মির্জা মোহাম্মদ শফি আসফোল্ডলহেহ তার স্থলাভিষিক্ত হয়। Naser al-Din Shah Qajar famously addressed Adolphe Crémieux the head of Alliance Israélite Universelle in Paris with these words:

> "I shall not forget that it was a Jew, Hajji Ebrahim who had helped raise the Qajars to the throne"
> 
> 

 তাঁর বংশধররা সিরাজে কাওয়াম পরিবার গঠন করেছিলেন যা প্রভাবশালী রয়ে গেছে।  আলী কাওয়াম, যিনি রেজা শাহের মেয়েকে বিয়ে করেছিলেন এবং আশরাফ পাহলভির প্রথম স্বামী ছিলেন, তিনি ছিলেন তার বংশধরদের একজন।

আরো দেখুন
---------

* কাওয়াম পরিবার

তথ্যসূত্র
---------

1. ↑  *EBRĀHĪM KALĀNTAR ŠĪRĀZĪ*, Abbas Amanat, **Encyclopaedia Iranica**
2. 1 2  "Archived copy"। ২০১২-১১-১১ তারিখে মূল থেকে আর্কাইভ করা। সংগ্রহের তারিখ ২০১৩-১১-১০।
3. ↑  Outcaste (RLE Iran D): Jewish Life in Southern Iran, Lawrence Loeb, p. 32, 2012.

উৎস
---

* *Encyclopaedia Iranica, Vol. III, Fasc. 1*।
* Ghani, Cyrus (২০০১)। *Iran and the Rise of the Reza Shah: From Qajar Collapse to Pahlavi Power*। I.B.Tauris। পৃষ্ঠা 1–434। আইএসবিএন 9781860646294। ২০১৮-০২-০৯ তারিখে মূল থেকে আর্কাইভ করা। সংগ্রহের তারিখ ২০১৫-০৭-২৮।
* Daryaee, Touraj (২০১২)। *The Oxford Handbook of Iranian History*। Oxford University Press। পৃষ্ঠা 1–432। আইএসবিএন 0199875758। ২০১৯-০১-০১ তারিখে মূল থেকে আর্কাইভ করা। সংগ্রহের তারিখ ২০১৫-০৭-২৮।
* Hambly, Gavin R.G (১৯৯১)। "Agha Muhammad Khan and the establishment of the Qajar dynasty"। *The Cambridge History of Iran, Vol. 7: From Nadir Shah to the Islamic Republic*। Cambridge University Press। পৃষ্ঠা 104–144। আইএসবিএন 9780521200950।